《晴》
宋代·朱昂

雨歇山容出，秋光远近分。疏林通晓日，绝壁走寒云。

雁影高难见，泉声静却闻。呼童移坐榻，花下拂桐君。

作者简介：（925—1007）南阳人，后徙潭州，字举之。朱葆光子。少好读书，时朱遵度称“朱万卷”，昂称“小万卷”。宋初，为衡州录事参军。真宗咸平二年，召为翰林学士。逾年，以工部侍郎致仕。喜购奇书，以讽诵为乐，自称退叟。卒，门人私谥正裕先生。有《资理论》、文集。